Jelaskan Logo Tabung Haji dari Tabung Haji dalam bahasa melayu

Pembaharuan dan peralihan dunia korporat ke alam global telah mengajak TH untuk turut sama mara ke arah globalisasi perkhidmatan yang berkesan. Setelah dikuatkuasakan akta  baru  dalam tahun  1995  yang  menyediakan  ruang   dan   peluang   untuk  memberikan perkhidmatan  secara global, maka pada 28 Ogos 1997, TH  telah   melancarkan logo korporatnya yang baru yang lebih bersifat  semasa dan terkini  dengan ciri-ciri tersendiri.

Logo TH yang  condong ke sebelah kanan menggambarkan bahawa TH tidak statik malah sentiasa positif dalam usaha-usaha ke arah pencapaian segala misi dan cita-citanya. la sentiasa  selari  dan seiring dengan perkembangan-perkembangan  sistem dalam   pengurusan haji,  kepelbagaian kegiatan pelaburan dan perisian teknologi.

Huruf ( ta ha) adalah kependekan perkataan-perkataan Tabung Haji di dalam bahasa Arab.

Huruf  dan   TH   ditimbulkan   bagi melambangkan huruf-huruf  identiti  Tabung Haji. Bentuk segi empat logo ini melambangkan  Ka'abah  yang menjadi  arah tuju  dan  tumpuan  sembahyang seluruh   umat  Islam  di  dunia.   Dalam   hal  ini,  TH akan  terus menyeru  dan menggalakkan  orang  di  Malaysia  untuk  melawat  Ka'abah bagi tujuan haji dan umrah.

Sementara itu, perkataan 'Tabung Haji' diletakkan bersebelahan dengan logo ini pada bahagian kanan yang turut disertai di bawahnya dengan kalimah Arab, 'Haiyya Alal Falah' (Mari menuju kejayaan).